ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும் யூனியன் பிரதேசங்களுக்கும் சுமார் 57.15 கோடி கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு ஆகஸ்ட் 24-ஆம் தேதி வரை, 57.15 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும், கூடுதலாக 1,00,84,700 தடுப்பூசிகள் வழங்கப்படவிருக்கின்றன.
சுமார் 3.29 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1748473
பிரதமர் அலுவலகம்
லோக்மன்யா பால் கங்காதர் திலக்கின் 100 வது மறைவு தினத்தை முன்னிட்டு பிரதமர் அஞ்சலி
லோக்மன்யா பால் கங்காதர் திலக்கின் 100வது மறைவு தினத்தை முன்னிட்டு பிரதமர் திரு.நரேந்திர மோடி அவருக்கு அஞ்சலி செலுத்தினார்.
“லோக்மன்யா திலக்கின் 100வது மறைவு தினத்தன்று இந்தியா அவருக்குத் தலை வணங்குகிறது. அவரது சிந்தனைகள், தைரியம், நீதி உணர்வு மற்றும் சுயாட்சி குறித்த யோசனைகள் என்றும் நமக்கு ஊக்கமளிக்கிறது” என்று பிரதமர் தனது டுவிட்டரில் குறிப்பிட்டுள்ளார்.
(
பெட்ரோலியம் மற்றம் இயற்கை எரிவாயு அமைச்சகம்
பெட்ரோலியம் மற்றும் இயற்கை எரிவாயுத்துறை அமைச்சர் இணையப் பக்கத்தைத் தொடங்கிவைத்தார்
இந்திய எரிவாயு ஆணைய நிறுவனத்தின் குழாய்கள் வழியாக இயற்கை எரிவாயுவை கொண்டு செல்லும் சேவையின்கீழ் எளிதாக, முறையாக, வெளிப்படையாக எரிவாயுவை பதிவு செய்வதற்கான இணையப் பக்கத்தை பெட்ரோலியம் மற்றும் இயற்கை எரிவாயு, திறன் மேம்பாடு மற்றும் தொழில் முனைவோர் துறை அமைச்சர் திரு. தர்மேந்திர பிரதான் இன்று  தொடங்கிவைத்தார். இந்தியாவில் எரிவாயு வர்த்தகத்தை ஒரே மையத்தில் அல்லது பரிமாற்ற வர்த்தக மேடையில் மேற்கொள்வதற்கு முதல் நடவடிக்கையாக இது இருக்கும்.
இந்த இணையப் பக்கத்தை தொடங்கிவைத்துப் பேசிய திரு. தர்மேந்திர பிரதான், எரிவாயு வர்த்தக முறையில் வெளிப்படையான சந்தை இணக்கத்திற்குரிய ஒரு சாதனமாக இந்த இணையப் பக்கம் இருக்கும் என்றார். கடந்த 4 ஆண்டுகளில் செய்யப்பட்ட கொள்கை சீர்திருத்தங்கள், நாட்டின் எரிவாயு உற்பத்தியை பலமடங்கு அதிகரிக்க உதவியிருக்கிறது என்றும் அவர் கூறினார்.
www.gailonline.com என்ற இந்த இணையப் பக்கம், நாட்டின் இயற்கை எரிவாயுத் துறையில் முதலாவதாகும்.
இணையப் பக்க வெளியீட்டு நிகழ்ச்சியில் பேசிய இந்திய எரிவாயு ஆணைய நிறுவனத்தின் தலைவரும், வேளாண் இயக்குநருமான திரு. வி.சி. திரிபாதி, இந்த இணையதள முன்முயற்சி மூலம், இந்தியாவில் உள்ள நுகர்வோருக்கு இயற்கை எரிவாயுக் குழாய்கள், மூன்றாம் நபருக்கு கிடைக்கும் வகையில், நுகர்வோரின் அனுபவத் தரத்தை தமது நிறுவனம் உயர்த்தியிருப்பதாக தெரிவித்தார்.
--------
(Visitor Counter : 155
புதிய மற்றும் புதுப்பிக்கத்தக்க எரிசக்தி அமைச்சகம்
மத்திய புதிய மற்றும் புதுப்பிக்கவல்ல எரிசக்தித் துறை இணையமைச்சர் திரு பகவந்த் கூபா, ஐஆர்இடிஏ செயல்பாட்டை ஆய்வுசெய்தார்
மத்திய புதிய மற்றும் புதுப்பிக்கவல்ல எரிசக்தித் துறை, ரசாயனம் மற்றும் உரங்கள் துறை இணையமைச்சர் திரு பகவந்த் கூபா, புதுதில்லியில் உள்ள இந்திய புதுப்பிக்கவல்ல எரிசக்தி மேம்பாட்டு முகமை -யின் பதிவு செய்யப்பட்ட அலுவலகத்தை நேற்று பார்வையிட்டார். இந்த முகமையின் செயல்பாடு மற்றும் எதிர்கால செயல் திட்டத்தை ஆய்வு செய்த திரு கூபா, மூத்த அதிகாரிகளுடன் கலந்துரையாடல் நடத்தினார்.
அமைச்சரவையும், அமைச்சகத்தின் மூத்த அதிகாரிகளையும் வரவேற்ற ஐஆர்இடிஏ தலைவரும், நிர்வாக இயக்குனருமான திரு பிரதீப் குமார் தாஸ், கடந்த இரண்டு ஆண்டுகளில் ஐஆர்இடிஏ-யின் மிகச்சிறந்த செயல்பாட்டையும் எதிர்கால திட்டங்களையும் விவரித்தார். கடந்த இரண்டு ஆண்டுகளில் வணிகத்தை எளிதாக்குவதற்கு மேற்கொள்ளப்பட்ட நடவடிக்கைகளும், பல்வேறு துறைகளுக்கு நிதிஒதுக்கீடு, நிதி திரட்டுதல் திட்டம் ஆகியவையும் திரு கூபாவிடம் எடுத்துரைக்கப்பட்டன. புதுப்பிக்கவல்ல எரிசக்தித் துறைக்கான பெருமளவு நிதித்தேவை பற்றியும் இந்த சந்திப்பில் விவாதிக்கப்பட்டது.
ஐஆர்இடிஏ-வை மினி ரத்னாவிலிருந்து நவ ரத்னாவாகவும், பட்டியல் பி-யிலிருந்து பட்டியல் – ஏ-க்கு மேம்படுத்துவதற்காக மேற்கொள்ளப்பட்டிருக்கும் முயற்சி பற்றி அமைச்சர் திரு கூபா பகிர்ந்து கொண்டார். இந்த நிறுவனத்தின் பங்குகளை பொதுமக்களுக்கு விற்பதற்கான திட்டம் விரைவுபடுத்தப்படும் என்றும் மாண்புமிகு அமைச்சர் உறுதியளித்தார். தொழில்துறையின் முன்னோடியாக விளங்கும் ஐஆர்இடிஏ-வை பாராட்டிய திரு பகவந்த் கூபா, இதன் தொடக்க காலத்திலிருந்தே புதுப்பிக்கவல்ல எரிசக்தித் துறைக்கு சேவை செய்து வருவதாகவும் குறிப்பிட்டார். கொவிட் பெருந்தொற்று காரணமாக மோசமான வணிகச்சூழலையும் கடந்து சென்ற இரண்டு ஆண்டுகளில் ஐஆர்இடிஏ-வின் வரலாற்றுச் சிறப்புமிக்க செயல்பாட்டை அவர் பாராட்டினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1840903
குடியரசுத் துணைத் தலைவர் செயலகம்
ரக்சா பந்தன் பண்டிகையை முன்னிட்டு நாட்டு மக்களுக்கு குடியரசு துணைத்தலைவர் விடுத்துள்ள வாழ்த்துச் செய்தி
ரக்சா பந்தன் பண்டிகையை முன்னிட்டு, நாட்டு மக்கள் அனைவருக்கும் எனது வாழ்த்துகளை தெரிவித்துக் கொள்கிறேன்.
ரக்சா பந்தன் கொண்டாட்டம் சகோதர- சகோதரிகளை இணைக்கும் அன்பின் அழகான பிணைப்பை உள்ளடக்கியது. மேலும் பரஸ்பர நம்பிக்கையுடன் தவிர்க்கமுடியாத உறுதிப்பாட்டுடன் அவர்களை ஒன்றிணைக்கிறது.
இந்த ரக்சா பந்தன் நாளில், பாரதத்தை மேலும் பெருமைப்படுத்தும் வகையில் முன்னெடுத்துச் செல்ல உறுதிபூண்டுள்ள நமது 'மகளிர் சக்தி'க்கு ஆதரவாக நிற்போம் என்று உறுதியேற்போம்.
இந்த பண்டிகை நம் வாழ்வில் மகிழ்ச்சியையும், ஆனந்தத்தையும் அதிகரிக்கட்டும்.
பாதுகாப்பு அமைச்சகம்
வலுவான, தற்சார்புள்ள இந்தியாவை அரசு கட்டமைக்கிறது, தனது எதிராளிகளுக்கு தக்க பதிலடி கொடுக்கும் திறனுடன் அமைதிக்கு முன்னணியில் உள்ளது: டேராடூனில் பாதுகாப்பு அமைச்சர் திரு ராஜ்நாத் சிங்
2047-க்குள் வளர்ச்சியடைந்த நாடாக மாறுவதற்கான அடித்தளத்துடன் பிரதமர் திரு நரேந்திர மோடி தலைமையின் கீழ், இந்தியா சமூக, பொருளாதார, கலாச்சார மற்றும் அரசியல் அதிகாரமளித்தலுக்கு எடுத்துக்காட்டாக விளங்குகிறது என்று பாதுகாப்பு அமைச்சர் திரு ராஜ்நாத் சிங் தெரிவித்துள்ளார். 2023, ஜனவரி 19 அன்று உத்தராகண்டின் டேராடூனில், ‘பொன்னான எதிர்காலம்’ என்ற மையப்பொருளில் ஏற்பாடு செய்யப்பட்டிருந்த நிகழ்ச்சியில் பேசிய அவர், கடந்த சில ஆண்டுகளில் மத்திய அரசால் மேற்கொள்ளப்பட்ட நடவடிக்கைகள் நாட்டின் ஒட்டுமொத்த வளர்ச்சியையும், சமூக ஒருங்கிணைப்பையும், நாட்டின் வளமான கலாச்சார பாரம்பரியத்துடன் மக்களின் மறு இணைப்பையும் உறுதி செய்துள்ளன என்றார்.
பெண்களுக்கு அதிகாரமளித்தலுக்கான நடவடிக்கைகள் பற்றி எடுத்துரைத்த திரு ராஜ்நாத் சிங், ராணுவத்தில் பெண்களின் பங்களிப்பு அதிகரித்திருப்பதை சுட்டிக்காட்டினார். ராணுவப் பள்ளிகளில் பெண்களுக்கான சேர்க்கை தொடங்கியிருப்பதையும், பெண் அதிகாரிகள் உலகில் மிக உயரமான சியாச்சின் பனி மலையில் உள்ள போர்களத்தில் அவர்கள் பணியமர்த்தப்படுவதையும் எடுத்துரைத்தார். பெண்களுக்கு முழுமையானப் பாதுகாப்பை அளிக்க முயற்சிகள் மேற்கொள்ளப்படுவதோடு ஏராளமான வாய்ப்புகள் அவர்களுக்கு வழங்கப்படுவதாகவும் அமைச்சர் கூறினார்.
ராணுவம் மற்றும் பாதுகாப்பு கண்ணோட்டத்திலிருந்து இந்தியாவின் பொன்னான எதிர்காலத்தின் திட்டம் பற்றி குறிப்பிட்ட திரு ராஜ்நாத் சிங், பாதுகாப்பு துறையில் முழுமையான தற்சார்பு உள்ளதாகவும் நவீன ஆயுதங்கள் மற்றும் தொழில்நுட்பங்களைக் கொண்டிருப்பதாகவும் இந்தியாவைக் கட்டமைக்க அரசு உறுதிபூண்டுள்ளது என்றார்.
பாதுகாப்பு தொழில்துறையில் ஸ்டார்ட்-அப் நிறுவனங்களை ஊக்கப்படுத்தும் நோக்கத்துடன் ஐடெக்ஸ் மற்றும் தொழில்நுட்ப மேம்பாட்டு நிதியத்தின் மூலம் பாதுகாப்புத்துறையில் புதிய ஆலோசனைகள் வரவேற்கப்படுவதாக அவர் கூறினார். இத்தகைய நடவடிக்கைகள் மற்றும் பல்வேறு சீர்திருத்தங்கள் மூலம் பாதுகாப்பு தளவாடங்களை இறக்குமதி செய்யும் நாடு என்பதிலிருந்து ஏற்றுமதி செய்யும் முன்னணி நாடாக இந்தியா மாறும் என்று அவர் நம்பிக்கை தெரிவித்தார். வலுவான, தற்சார்புள்ள இந்தியாவை அரசு கட்டமைக்கிறது என்றும் தீய நோக்கம் கொண்ட தனது எதிராளிகளுக்கு தக்க பதிலடி கொடுக்கும் திறனுடன் அமைதிக்கு முன்னணியில் உள்ளது என்றும் அமைச்சர் திரு ராஜ்நாத் சிங் கூறினார்.
மனித வள மேம்பாட்டு அமைச்சகம்
தமிழகத்தை சேர்ந்த 3 பேராசிரியர்கள் உட்பட 12 பேருக்கு AICTE-ன் சிறந்த ஆசிரியர் விருது : மத்திய கல்வி அமைச்சர் ரமேஷ் பொக்ரியால் வழங்கினார்
அகில இந்திய தொழில்நுட்ப கல்வி கவுன்சில் முதல் முறையாக விஸ்வேஸ்வரய்யா என்ற பெயரில் சிறந்த ஆசிரியர்களுக்கான விருதை உவாக்கியது. இந்த விருதை பெறுவதற்கு நாடு முழுவதும் ஏஐசிடிஇ அங்கீகாரம் பெற்ற தொழில்நுட்ப கல்வி நிறுவனங்களில் இருந்து 12 பேராசிரியர்களை ஏஐசிடிஇ தேர்வு செய்தது.
பொறியாளர் தினத்தை முன்னிட்டு, இவர்களுக்கு சிறந்த ஆசிரியர் விருதுகளை மத்திய அமைச்சர் திரு.ரமேஷ் பொக்ரியால் நிஷாங்க் இன்று காணொலி காட்சி மூலம் நடந்த நிகழ்ச்சியில் வழங்கினார். தமிழகத்தின் சோனா தொழில்நுட்ப கல்லூரி பேராசிரியயை டாக்டர். ஆர்.மாலதி, ஸ்ரீ கிருஷ்ணா பொறியியல் மற்றும் தொழில்நுட்ப கல்லூரி பேராசிரியர் டாக்டர் ஜேனட் ஜெயராஜ், அரசன் கணேசன் பாலிடெக்னிக் கல்லூரி பேராசிரியர் டாக்டர்.நந்தகுமார் மாடா ஆகியோர் உட்பட 12 பேராசிரியர்களுக்கு விஸ்வேஸ்வரையா நல்லாசிரியர் விருது வழங்கப்பட்டது.
இந்நிகழ்ச்சியில் ஏஐசிடிஇ தலைவர் பேராசிரியர் அனில் டி. சகஸ்ரபுத்தே, துணைத் தலைவர் எம்.பி.பூணியா உட்பட பலர் கலந்து கொண்டனர்.
இந்நிகழ்ச்சியில், நாட்டின் வளர்ச்சியில் ஆசிரியர்களின் முக்கியத்துவம் குறித்து வலியுறுத்தப்பட்டது.
இந்நிகழ்ச்சியில் பேசிய மத்திய அமைச்சர் ரமேஷ் பொக்ரியால் நிஷாங்க், ‘‘இந்திய பொறியியல் துறையில் சர் மோக்ஷாகுண்டம் விஸ்வேஸ்வரையா முன்னோடியாக விளங்கியவர் என்றும் இந்தியாவின் மிக பிரபலமான பொறியாளர் என்றும், நாட்டின் முன்னேற்றத்தில் அவரது பங்களிப்பை மறக்க முடியாது எனவும் குறிப்பிட்டார்.
உயர்கல்வி நிறுவனங்களின் வெற்றிக்கு முக்கிய காரணம், தரம் மற்றும் பேராசிரியர்களின் செயல்பாடு என அமைச்சர் திரு.ரமேஷ் பொக்ரியால் குறிப்பிட்டார்.
விருது பெற்ற ஆசிரியர்களின் முழு விவரத்தை கீழே கண்ட இணைப்பில் பார்க்கவும்.
https://pib.gov.in/PressReleaseIframePage.aspx?PRID=1654638#.X2C_BNPSqHo.whatsapp
பிரதமர் அலுவலகம்
‘பிரிட்ஜிடல் நேஷன்’ புத்தக வெளியீட்டு விழாவில் பிரதமரின் உரை
நாட்டில் உள்ள சமூக மற்றும் தொழில் துறையினரிடையே எப்போதும் உற்சாகத்தையும், ஊக்கத்தையும் ஏற்படுத்தக்கூடிய ரத்தன் டாடா அவர்களே, அவரது பாரம்பரியத்தை முன்னெடுத்துச் செல்லும் என் சந்திரசேகரன் அவர்களே, ரூபா அவர்களே மற்றும் தாய்மார்களே, சகோதரர்களே!!
ரத்தன் டாடாவையும், சந்திரசேகரனையும் சந்திப்பதும், அவர்களுடன் பேசுவதும், எப்போதும் ஒரு புதிய அனுபவத்தை தருகிறது. நாட்டில் உள்ள மிகப்பெரிய நிறுவனங்களில் ஒன்றுக்கு அவர்கள் தலைமைப் பொறுப்பை ஏற்றுள்ளனர்.
இதுபோன்ற பெரிய பொறுப்புகளை ஏற்றிருந்தாலும், அவர்களால் எப்படி புன்னகையுடன், மனஅழுத்தமின்றி இருக்க முடிகிறது என்பது வியப்பாக உள்ளது. இதுபற்றி சந்திரசேகரன் வருங்காலத்தில் ஒரு புத்தகத்தை எழுதுவார் என்று கருதுகிறேன். இதற்கு நான் எவ்வித காப்புரிமையும் கோர மாட்டேன் என்பதையும் தெரிவித்துக் கொள்கிறேன். இதை நீங்கள் எவ்வித அழுத்தமும் இன்றி செயல்படுத்த வேண்டும்!!!
நண்பர்களே,
அவர் புத்தகத்தை எழுதுவாரா இல்லையா என்பதை நான் தெளிவாக கூற இயலாது, ஆனால் புன்னகை மற்றும் மனஅழுத்தமற்ற மனநிலை காரணமாக, ‘பிரிட்ஜிடல் நேஷன்’ நம் முன்பாக கிடைத்திருக்கிறது.
எதையும் சாதகமான முறையில் சிந்தித்தல், கற்பனைத் திறன் மற்றும் ஆக்கப்பூர்வமான மனநிலை இருந்தால், நாடு எதிர்கொள்ளும் சிக்கல்களுக்கு தீர்வு காண்பதற்கான புதிய சிந்தனைகள் தோன்றும்.
நமது திறமையில் உள்ள சாதகமான மனநிலையும், நம்பிக்கை மற்றும் வளம் ஆகியவை புதிய இந்தியாவின் சிந்தனைகளாகும்.
இந்த நூல், விருப்ப இந்தியாவை ஈர்ப்பதாக மட்டுமின்றி, சமுதாயத்தின் தொழில்நுட்ப நம்பிக்கையை ஊக்குவிப்பதாகவும் அமைவதோடு, புதிய அணுகுமுறை மற்றும் புதிய கண்ணோட்டத்தைப் பின்பற்றவும் வழிவகுக்கும். தொலைநோக்கு சிந்தனையுடன் கூடிய இந்த நூலை எழுதியதற்காக சந்திரசேகரனையும், ரூபாவையும் நான் பெரிதும் பாராட்டுகிறேன்.
நண்பர்களே,
தொழில்நுட்பத்திற்காக கடுமையாக உழைத்து வரும் வேளையில் இந்த நூல் வெளியாகியுள்ளது. இது அச்சமற்ற சூழலை உருவாக்கும் ஒரு முயற்சியாகும்.
குறிப்பாக, இந்தியாவைப் பொறுத்தவரை தொழில்நுட்பம் என்பது நமது புவியியல் அமைப்பில் ஒரு சவாலாக உள்ளது.
இந்த நூலில் அரசின் தொலைநோக்கு சிந்தனை மேலும் வலுப்படுத்தப்பட்டிருப்பதோடு, தொழில்நுட்பம் என்பது இடையூறுகளை விளைவிப்பதற்கு பதிலாக ஒரு இணைப்பு ஊடகமாக சித்தரிக்கப்பட்டுள்ளது.
தொழில்நுட்பம் ஒரு இணைப்புப் பாலமே அன்றி, அதுவொரு பிரிவினை அம்சமல்ல.
தொழில்நுட்பமும், திறமையும், ஆற்றலை பன்மடங்கு பெருக்குமே தவிர, அச்சுறுத்தலாக இருக்காது.
தொழில்நுட்பம், விருப்பங்களுக்கும் சாதனைகளுக்கும் இடையிலான ஒரு இணைப்புப் பாலமாக திகழும்.
தேவை மற்றும் செயல்பாட்டிற்கு இடையே இணைப்புப் பாலமாகவும் தொழில்நுட்பம் திகழும்.
அரசுக்கும் – ஆளுகைக்கும் இடையேயான இணைப்புப் பாலமாகவும் தொழில்நுட்பம் அமையும்.
தொழில்நுட்பம் என்பது ஒவ்வொருவரையும் வளர்ச்சியுடன் இணைக்கும் இணைப்புப் பாலமாகவும் திகழும் என்று பிரதமர் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
நாட்டில் குணமடைந்தவர்கள் எண்ணிக்கை தொடர்ந்து முன்னேற்றம்: 47.5 லட்சத்தை கடந்தது
நாட்டின் தினசரி கொவிட் பரிசோதனை சுமார் 15 லட்சத்தை எட்டியுள்ள நிலையில், குணமடைந்தவர்களின் எண்ணிக்கையும் தொடர்ந்து அதிகரிக்கிறது.
இதுவரை மொத்தம் 47.5 லட்சத்துக்கும்  மேற்பட்ட கொவிட் நோயாளிகள் குணமடைந்துள்ளனர். கடந்த 24 மணி நேரத்தில் 81,177 நோயாளிகள் குணமடைந்துள்ளனர்.
சிகிச்சை பெறுபவர்களை விட  குணமடைந்தவர்கள்  சுமார் 38 லட்சம் பேர் இன்று அதிகம் உள்ளனர்.
புதிதாக தொற்று ஏற்பட்டவர்களில், 73% பேர் மகாராஷ்டிரா, ஆந்திரா, கர்நாடகா, தமிழகம், உத்தரப் பிரதேசம், ஒடிசா, தில்லி, கேரளா, மேற்குவங்கம் மற்றும் அசாம் மாநிலத்தை சேர்ந்தவர்கள்.
கடந்த 24 மணி நேரத்தில் 86,052 பேருக்கு புதிதாக தொற்று ஏற்பட்டுள்ளது.
கடந்த 24 மணி நேரத்தில், 1,141 உயிரிழப்புகள் பதிவாகியுள்ளன. இவர்களில் 83% பேர் 10 மாநிலங்கள் மற்றும் யூனியன் பிரசேத்தை சேர்ந்தவர்கள்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1659012
(Visitor Counter : 126
குடியரசுத் துணைத் தலைவர் செயலகம்
ஆரோக்கியமான இந்தியாவை உருவாக்குவதற்கு முன்தேவையாக தூய்மை இந்தியா உள்ளது: குடியரசுத் துணைத் தலைவர்
ஆரோக்கியமான இந்தியாவை உருவாக்குவதற்கு முன்தேவையாக தூய்மை இந்தியா உள்ளது என்று குடியரசுத் துணைத் தலைவர் திரு. எம்.வெங்கையா நாயுடு கூறியிருக்கிறார். புதுதில்லியில் இன்று  ஹார்டிங்கே சீமாட்டி மருத்துவக் கல்லூரியின் பட்டமளிப்பு விழாவில் அவர் உரையாற்றினார். சுகாதாரம் மற்றும் குடும்ப நலத்துறை இணையமைச்சர் திரு.அஷ்வினி குமார் சவ்பே, சுகாதாரம் மற்றும் குடும்ப நலத்துறை இணையமைச்சர் திருமதி. அனுப்ரியா படேல் மற்றும் பிரமுகர்கள் இந்த விழாவில் பங்கேற்றனர்.
பேராசிரியர்களின் பணி என்பது மருத்துவ அறிவையும், திறன்களையும் அளிப்பது மட்டுமல்ல என்றும் ஒருமைப்பாடு, உயர்ந்த பண்பு, தரமான நெறிமுறை ஆகியவற்றுடன் இளம் மனங்களில் நேர்மையான குடிமக்கள் என்ற எண்ணத்தை வார்த்து உருவாக்குவதும் அவர்களின் பெரும் பொறுப்பு என்றும் குடியரசுத் துணைத் தலைவர் தெரிவித்தார். ஒராண்டுக்குத் திட்டமிடும் ஒருவர் தானியங்களை விதைக்கிறார். பத்தாண்டுகளுக்குத் திட்டமிடும் ஒருவர் பழங்கள் தரும் மரங்களை நடுகிறார். தலைமுறைகளுக்குத் திட்டமிடும் ஒருவர் மனிதர்களை மேம்படுத்துகிறார் என்றும் அவர் கூறினார்.
மேலும் விவரங்களை www.pib.nic.in என்ற இணையதளத்தில் காணலாம்.
(Visitor Counter : 98
கலாசாரத்துறை அமைச்சகம்
இந்தியாவில் உள்ள 40 இடங்கள் யுனெஸ்கோவின் உலக பாரம்பரிய பட்டியலில் இடம்பெற்றுள்ளன
2014-ஆம் ஆண்டின் தேசிய பாதுகாப்புக் கொள்கையின்படி, மத்திய அரசால் பாதுகாக்கப்பட்ட நினைவுச் சின்னங்களைப் பாதுகாப்பதற்கான அதன் சொந்த வழிகாட்டுதல்களை இந்தியத் தொல்லியல் துறை  பின்பற்றுகிறது. இந்தியத் தொல்லியல் ஆய்வகத்தின்  அதிகார வரம்பின் கீழ் 3696 மத்திய பாதுகாக்கப்பட்ட நினைவுச்சின்னங்கள் / தளங்கள் உள்ளன.
தற்போது, யுனெஸ்கோவின் உலக பாரம்பரிய பட்டியலில் 40 இடங்களும், யுனெஸ்கோ உத்தேச பட்டியலில் 52 இடங்களும்  உள்ளன.
எந்தவொரு இடத்தையும் தற்காலிக பட்டியலில் சேர்ப்பது உலக பாரம்பரிய பட்டியலில் சேர்க்க ஒரு முன் நிபந்தனையாகும். உத்தேசப் பட்டியலை அதிகரிப்பது தொடர்ச்சியான செயல்முறையாகும். யுனெஸ்கோ செயல்பாட்டு வழிகாட்டுதல்கள், 2021 இன் படி, கலாச்சார அல்லது இயற்கையான ஒரு இடத்தை மட்டுமே ஆண்டுதோறும் கல்வெட்டு செயல்முறைக்கு பரிந்துரைக்க முடியும். கூடுதலாக, எந்தவொரு தளத்தையும் சேர்ப்பதற்கு அளவுகோல்களை பூர்த்தி செய்தல், நம்பகத்தன்மை மற்றும் ஒருமைப்பாட்டின் நிபந்தனையை நிறைவேற்றுதல் மற்றும் நிலுவையில் உள்ள உலகளாவிய மதிப்பை நியாயப்படுத்துதல் ஆகியவை தேவைப்படுகின்றன.
இந்த பதிலை வடகிழக்கு பிராந்திய கலாச்சாரம், சுற்றுலா மற்றும் மேம்பாட்டு அமைச்சர் திரு ஜி கிஷன் ரெட்டி இன்று மக்களவையில் அளித்தார்.
பாதுகாப்பு அமைச்சகம்
கார் நிக்கோபார் தீவை சென்றடைந்தது பொன்விழா ஆண்டு வெற்றிச் சுடர்
1971-ஆம் ஆண்டு போரின் பொன்விழா ஆண்டு வெற்றிச் சுடரை வரவேற்பதற்காக கார் நிக்கோபாரில் உள்ள விமானப்படை தளத்தில் பாரம்பரிய நிகழ்வுக்கு ஏற்பாடு செய்யப்பட்டிருந்தது. வெற்றிச் சுடருக்கு மரபு தழுவிய முறையில் மரியாதை செலுத்தப்பட்டது.
கார் நிக்கோபார் தீவின் துணை ஆணையர் திரு யாஷ் சவுத்ரி மற்றும் இதர அதிகாரிகள் மற்றும் முன்னாள் படை வீரர்கள் நிகழ்ச்சியில் கலந்து கொண்டார்கள். 1971-ஆம் ஆண்டு நடைபெற்ற போர் பற்றியும், குறிப்பாக, இந்த வரலாற்றுச் சிறப்புமிக்க வெற்றியில் ஆயுதப் படைகளின் பங்கு குறித்தும் விழாவில் கலந்து கொண்டவர்களுக்கு எடுத்துரைக்கப்பட்டது. மூத்த ராணுவ வீரர்கள் அனைவரும் விமானப்படை தளத்தின் தலைமைத் தளபதியால் கௌரவிக்கப்பட்டனர்.
போரில் வீர மரணம் எய்திய தியாகிகளுக்கு மரியாதை செலுத்தப்பட்டது. அதைத்தொடர்ந்து, பொன்விழா சுடருடன் ஆயுதப் படையைச் சேர்ந்த 200 பேர் கலந்து கொண்ட வெற்றி ஓட்டம் நடைபெற்றது. பசுமை இந்தியா திட்டத்தின் ஒரு பகுதியாக விமானப்படை தள வளாகத்தில் மரம் நடும் நிகழ்ச்சிக்கும் ஏற்பாடு செய்யப்பட்டிருந்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1746862
ஆயுஷ்
இந்தியாவும் ஈக்விடோரியல் கினியாவும் மூலிகை செடிகள் துறையில் ஒத்துழைப்புக்கான புரிந்துணர்வு ஒப்பந்த்த்திற்கு மத்திய அமைச்சரவை ஒப்புதல்
இந்தியாவுக்கும் ஈக்விடோரிய கினியாவுக்கும் இடையே மூலிகை செடிகள் துறையில் ஒத்துழைப்புக்காக செய்து கொள்ளப்பட்டுள்ள புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவை பிந்தைய ஒப்புதலை அளித்துள்ளது.
இந்தப் புரிந்துணர்வு ஒப்பந்தம் மூலிகைச் செடிகள் துறையில் இரு நாடுகளுக்கும் இடையேயான இருதரப்பு ஒத்துழைப்பை மேலும் விரிவுபடுத்தும்.
ஆய்வு நடத்த தேவையான நிதி ஆதாரம், பயிற்சி வகுப்புகள், மாநாடு/கூட்டங்கள் நடத்தத் தேவையான நிதி ஆதாரம் தற்போது ஒதுக்கப்பட்ட பட்ஜெட்டில் இருந்தும் தேசிய மூலிகைச் செடிகள் வாரியத்தின் தற்போதைய திட்டங்களில் இருந்து பெறப்படும்.
பின்னணி:
வேளாணுக்கு ஏற்ற 15 மண்டலங்கள் கொண்ட வளமான நாடுகளில் ஒன்றாக இந்தியா திகழ்கிறது. 17000-18000 செடிகளில் 7000க்கும் மேற்பட்டவை மருத்துவக் குணங்கள் கொண்டவையாகும். சுமார் 1178 வகை மூலிகைச் செடிகள் வர்த்தகம் செய்யப்படுவதுடன் 242 மூலிகைகள் ஆண்டுக்கு 100 மெட்ரிக் டன் அளவுக்கு நுகரப்படுவதாக கணிக்கப்பட்டுள்ளது. மூலிகைச் செடிகள் பாரம்பரிய மருத்துவத்திற்கான பெரும் ஆதாரமாக இருப்பதுடன் பெரும் எண்ணிக்கையிலான மக்களுக்கு உடல் நலம் மற்றும் வாழ்வாதாரத்தை அளிப்பதாகவும் உள்ளது. உலகின் சுகாதார வர்த்தகத்தில் தற்போது 120 பில்லியன் டாலராக உள்ளது வரும் 2050ம் ஆண்டில் 7 டிரில்லியன் டாலரை எட்டும் எனத் தெரிகிறது. இரு நாடுகளின் புவியியல் சூழல் அம்சங்களுக்குப் பொதுவாக உள்ள ஏராளமான மூலிகைச் செடிகள் உள்ளன.
அறிவியல் மற்றும் தொழில்நுட்பத்துறை
ஒளி உமிழ்வை ஒற்றைத் துகளான ஒளியணுவாக மாற்றும் முயற்சி
குவாண்டம் தொழில்நுட்பத்தை மேம்படுத்துவதற்காக ஒளி உமிழ்வை ஒற்றை துகளான ஒளியணுவாக மாற்றும் முயற்சியில் விஞ்ஞானிகள் தற்போது ஈடுபட்டு வருகின்றனர்.
அறிவியல் தொழில்நுட்பத் துறையின் கீழ் செயல்படும் ஸ்வர்ண ஜெயந்தி ஃபெல்லோ திட்டத்தின் கீழ் இந்த ஆண்டு தேர்ந்தெடுக்கப்பட்டுள்ள ரோபார் இந்திய தொழில்நுட்பக் கழகத்தின் இயற்பியியல் துறை இணைப் பேராசிரியர் டாக்டர் ராஜேஷ் வி. நாயர் இந்த முயற்சியில் ஓரளவு வெற்றி அடைந்துள்ளார். இவர் இந்தாண்டு ஸ்வர்ண ஜெயந்தி கல்வி உதவித் தொகையைப் பெற்றவர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1678028
பிரதமர் அலுவலகம்
பிரதமரின் துணை தலைமையில் பெர்லினில் வர்த்தக வட்டமேஜை கூட்டம்
ஜெர்மனி பிரதமர் திரு ஓலப் ஸ்கோல்ஸ் உடன் இணைந்து வர்த்தக வட்டமேசை கூட்டத்திற்கு பிரதமர் திரு நரேந்திர மோடி துணை தலைமை வகித்தார். தமது உரையின் போது, அரசால் மேற்கொள்ளப்படும் விரிவான சீர்திருத்தங்களை பிரதமர் வலியுறுத்தியதோடு, இந்தியாவில் அதிகரித்து வரும் புதிய நிறுவனங்கள் மற்றும் அதிக முதலீட்டு நிறுவனங்கள் பற்றியும் சுட்டிக்காட்டினார். இந்தியாவின் இளைஞர்களுடன் முதலீடு செய்யுமாறு வர்த்தக தலைவர்களுக்கு அவர் அழைப்பு விடுத்தார்.
அரசுகளின் உயர்நிலை பிரதிநிதிகள் மற்றும் இரு தரப்பிலிருந்தும் தேர்ந்தெடுக்கப்பட்ட தலைவர்கள் நிகழ்ச்சியில் பங்கேற்று, பருவநிலை ஒத்துழைப்பு, விநியோக சங்கிலிகள், ஆராய்ச்சி மற்றும் மேம்பாடு உள்ளிட்ட பல்வேறு தலைப்புகளில் விவாதித்தனர்.
கீழ்க்காணும் வர்த்தக தலைவர்கள் இந்த வட்ட மேஜை கூட்டத்தில் கலந்துகொண்டனர்:
இந்திய வர்த்தக பிரதிநிதிகள் குழு:
• சஞ்சீவ் பஜாஜ் , நியமிக்கப்பட்ட தலைவர், சிஐஐ தலைவர் மற்றும் பஜாஜ் ஃபின்செர்வ் நிறுவனத்தின் மேலாண் இயக்குநர்
• பாபா என். கல்யாணி, பாரத் ஃபோர்ஜ் நிறுவனத்தின் தலைவர் மற்றும் மேலாண் இயக்குநர்
• சி. கே. பிர்லா, சி கே பிர்லா குழுமத்தின் மேலாண் இயக்குநர் மற்றும் தலைமை நிர்வாக அதிகாரி
• புனித் சட்வால், இந்தியன் ஹோட்டல்ஸ் நிறுவனத்தின் மேலாண் இயக்குநர் மற்றும் தலைமை நிர்வாக அதிகாரி
• சலீல் சிங்கால், பி.ஐ இண்டஸ்ட்ரீஸ் நிறுவனத்தின் முன்னாள் தலைவர்
• சுமந்த் சின்ஹா, ரினியூ பவர் நிறுவனத்தின் தலைவர் மற்றும் மேலாண் இயக்குநர், அசோசாமின் தலைவர்
• தினேஷ் காரா, பாரத ஸ்டேட் வங்கியின் தலைவர்
• சி.பி குர்நானி, டெக் மஹிந்திரா நிறுவனத்தின் மேலாண் இயக்குநர் மற்றும் தலைமை நிர்வாக அதிகாரி
• தீபக் பக்ளா, இன்வெஸ்ட் இந்தியா நிறுவனத்தின் தலைமை நிர்வாக அதிகாரி மற்றும் மேலாண் இயக்குநர்
ஜெர்மனியின் வர்த்தக பிரதிநிதி குழுவினர்:
• ரோலண்ட் புஷ், ஜெர்மனி பிரதிநிதி குழுவின் தலைவர், சீமன்ஸ் நிறுவனத்தின் தலைவர் மற்றும் தலைமை நிர்வாக அதிகாரி, ஜெர்மனி வர்த்தகத்திற்கான ஆசிய பசுபிக் குழுவின் தலைவர்
• மார்ட்டின் ப்ரூடர்முல்லர், பி.ஏ.எஸ்.எஃப் நிறுவனத்தின் நிர்வாக இயக்குநர்கள் குழு தலைவர்
• ஹெர்பர்ட் டியஸ், வோல்ஸ்வேகன் நிறுவனத்தின் மேலாண்மைக் குழு தலைவர்
• ஸ்டீஃபன் ஹார்டங், பாஷ் நிறுவனத்தின் மேலாண்மைக் குழு தலைவர்
• மரிகா லுலே, ஜி.எஃப்.டி. டெக்னாலஜிஸ் நிறுவனத்தின் தலைமை நிர்வாக அதிகாரி மற்றும் மேலாண் இயக்குநர்
• க்ளாஸ் ரோஸன்ஃபெல்டு, ஷேஃப்லர் நிறுவனத்தின் தலைமை நிர்வாக அதிகாரி
• கிறிஸ்டியன் சியூவிங், டாஷ் வங்கியின் தலைமை நிர்வாக அதிகாரி
• ரால்ஃப் வின்டர்கெர்ஸ்ட், கீஸெக் + டெவிரியன் நிறுவனத்தின் மேலாண்மைக் குழு தலைவர்
• ஜூர்ஜென் ஜெஸ்கி, எனெர்கான் நிறுவனத்தின் தலைமை நிர்வாக அதிகாரி
அறிவியல் மற்றும் தொழில்நுட்பத்துறை
இந்திய சர்வதேச அறிவியல் திருவிழா : முன்னோட்ட நிகழ்ச்சியில் டாக்டர் ஹர்ஷ் வர்தன் உரை
‘‘கொவிட்-19 தொற்று காரணமாக மெய்நிகர் முறையில், இந்திய சர்வதேச அறிவியல் திருவிழா 2020-ஐ நடத்துவது, அறிவியல், தொழில்நுட்ப, புத்தாக்கத் துறையினரிடையே, அறிவியல் மனநிலை வளர்க்கும், கொண்டாடும் உணர்வைக் குறிக்கிறது’’ என இந்திய சர்வதேச அறிவியல் திருவிழாவின் முன்னோட்ட நிகழ்ச்சியில் டாக்டர் ஹர்ஷ் வர்தன் கூறினார்.
இந்திய சர்வதேச அறிவியல் திருவிழாவை முன்னிட்டு, நாடு முழுவதும் உள்ள அறிவியல் ஆய்வு மையங்களில் பல முன்னோட்ட நிகழ்ச்சிகள் நடத்தப்படுகின்றன. லடாக்கில் உள்ள ராணுவ ஆராய்ச்சி மேம்பாட்டு மையத்தின் உயரமான மலைப்பகுதி ஆய்வு மையப் பிரிவும், இந்த முன்னோட்ட நிகழ்ச்சியை நடத்தியது. இதில் காணொலிக் காட்சி மூலம் உரையாற்றிய மத்திய சுகாதாரத்துறை அமைச்சர் டாக்டர் ஹர்ஷ் வர்தன் பேசியதாவது:
`டிஜிட்டல் தளம் மூலம், ஒரே கிளிக்கில் நாட்டில் அனைத்து தொலை தூரப் பகுதிகளில் உள்ள மக்களையும், இந்திய சர்வதேச அறிவியல் திருவிழாவால்  ஒன்றிணைக்க முடியும். இது ஐஐஎஸ்எப் நடத்துவதன் நோக்கம் நிறைவேற உதவும். இந்த விழாவை மிக வெற்றிகரமாக நடத்தவுள்ள அறிவியல் துறையினருக்கு வாழ்த்துகள். இந்த அறிவியல் திருவிழாவில், 10,000-க்கும் மேற்பட்ட ஆராய்ச்சியாளர்கள், விஞ்ஞானிகளை ஒன்றிணைத்து அவர்களின் ஆய்வு முடிவுகள் பற்றி ஆராய்ந்து, புதுமையான கருத்துக்களைப் பகிர்ந்து கொள்ள திட்டமிடப்பட்டுள்ளது. இது மாணவர்களாலும், அறிவியல் ஆர்வலர்களாலும், ஒவ்வொரு ஆண்டும் ஆவலுடன் எதிர்பார்க்கப்படும் நிகழ்ச்சியாகும். ” இவ்வாறு அமைச்சர் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1679133
குடியரசுத் துணைத் தலைவர் செயலகம்
சுகாதார முன்னெச்சரிக்கை குறித்த விழிப்புணர்வை ஏற்படுத்த வேண்டும் - குடியரசுத் துணைத் தலைவர் அழைப்பு
சுகாதார முன்னெச்சரிக்கை நடவடிக்கைகள் மற்றும் ஆரோக்கியமான வாழ்க்கை முறை ஆகியவற்றின் முக்கியத்துவம் குறித்து மக்களிடையே விழிப்புணர்வை ஏற்படுத்த வேண்டும் என்று குடியரசுத் துணைத் தலைவர் திரு எம். வெங்கையா நாயுடு மருத்துவர்களுக்கு அழைப்பு விடுத்துள்ளார்.
வளம், ஆரோக்கியம் மற்றும் வலுவான இந்தியாவை உருவாக்க தேவையான அனைத்து முயற்சிகளும் மேற்கொள்ளப்பட வேண்டும் என்றும், தனியார் நிறுவனங்கள், பெரு நிறுவனங்கள் மற்றும் தனிநபர்கள் தங்கள் நேரத்தையும், வளங்களையும் சுகாதாரப் பாதுகாப்பில் முழுமையாகச் செலவிட வேண்டும் என்று வலியுறுத்தினார்.
ஸ்வர்ண பாரத் அறக்கட்டளை மற்றும் சென்னை குளோபல் ஹாஸ்பிடல்ஸ் ஆகியவை இணைந்து நெல்லூரில் இன்று ஏற்பாடு செய்திருந்த மருத்துவ முகாமை தொடங்கி வைத்து பேசிய அவர், ஆரோக்கியமற்ற உணவுப் பழக்கவழக்கங்கள், உடல் உழைப்பு இல்லாத மற்றும் மன அழுத்தம் நிறைந்த வாழ்க்கை முறை ஆகியவை, நாட்டில் தொற்று அல்லாத நோய்களின் அதிகரிப்புக்கு வழிவகுக்கிறது என்று குறிப்பிட்டார். ஒவ்வொருவரும், குறிப்பாக இளைஞர்கள் உடல் தகுதி மற்றும் மன விழிப்புணர்வை பராமரிக்க வழக்கமான உடல் செயல்பாடுகளுடன் யோகா போன்ற உடற்பயிற்சிகளையும் மேற்கொள்ள வேண்டும் என்று அவர் கேட்டுக்கொண்டார்.
நாடாளுமன்றம், பத்திரிகைகள் மற்றும் அரசியல் கட்சிகள் சுகாதாரம், கல்வி மற்றும் விவசாயத்திற்கு உயர் முன்னுரிமை அளிக்க வேண்டும் என்று திரு நாயுடு கூறினார். இது போன்ற முக்கியத்துவம் வாய்ந்த துறைகளுக்கு அரசு பட்ஜெட்டில் அதிக நிதி ஒதுக்கீடு செய்ய வேண்டும் என்று அவர் ஆலோசனை கூறினார்.
இளைஞர்களிடையே உள்ள ‘துரித உணவுக் கலாச்சாரம்’ பற்றிக் குறிப்பிட்ட அவர், பாரம்பரியமாக சமைத்த, சத்தான உணவை உட்கொள்ள அறிவுறுத்தினார், மேலும் அவர்களின் ஒட்டுமொத்த ஆரோக்கியத்தை மேம்படுத்த இயற்கையுடன் சிறிது நேரம் செலவிட வேண்டியதன் அவசியத்தையும் அவர் வலியுறுத்தினார்.
இளைஞர்களிடையே போதைப்பொருள் பழக்கம் குறித்து தனது கவலையை வெளிப்படுத்திய குடியரசுத் துணைத் தலைவர், போதைப்பொருட்களை பயன்பத்துவதால் ஏற்படக்கூடிய தீய விளைவுகள் குறித்து அவர்களுக்கு விழிப்புணர்வு ஏற்படுத்தும் வகையில் விரிவான நடவடிக்கைகள் மேற்கொள்ளப்பட வேண்டும் என்று வலியுறுத்தினார். போதைப்பொருள் அச்சுறுத்தலை முற்றிலும் அகற்ற அனைத்து தரப்பினரிடம் இருந்தும் ஒருங்கிணைந்த முயற்சிகள் மேற்கொள்ளப்பட வேண்டும் என்று கேட்டுக்கொண்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820897